
Chorotega 


Chorotega (Čorotegi), skupni naziv indijanskim plemenima raspršenim kroz Srednju Ameriku od južnog 
Hondurasa, odnosno od zaljeva Fonseca na jug do zaljeva Nicoya u Kostariki. Lingvistički Čorotegi se sa 
meksičkim Chiapanecima povezuju u porodicu Chorotegan ili Manguean. Svi njihovi jezici nestali su u 18. 
(Kostarika) i 19. stoljeću (Nikaragva). 

Plemena 


Chorotegi su se kroz svoju povijest dijeli na više plemena ili lokalnih skupina koja su govorila srodnim 
jezicima. Među njima se razlikuju: 

■ Chorotega vlastiti, ? 

■ Choluteca, sa zaljeva Fonseca u Hondurasu. 

■ Mangue, na pacifičkoj obali Nikaragve, podijeljeni na plemena 

■ a) Diria i 

■ b) Nagrandan. 

■ Orotina, najjužnija gripa plemena sa zaljeva Nicoya u Kostariki: 

■ a) Nicoya, na poluotoku Nicoya 

■ b) Orisi ili Orosi, južno od jezera Nicaragua. 


Kultura i povijest 


Prema ranim španjolskim kronikama skupine Čorotega migriraju prema jugu davno prije dolaska bijelih 
konkvistadora tjerajući domaća plemena sa svog novog staništa, proširivši se tako sve do u Kostariku, bili su 
naoružani lukom i strijelom i štitili se u ratu pamučnim oklopima. Neki njihovi običaji i svakako su potjecali 
od razvijenijih Nahua sa sjevera, kao što su ljudska žrtvovanja. Imali su cijeli panteon bogova koje su 
obožavali u posebno izgrađenim svetištima. Odlikovali su se i osebujnim lončarskim proizvodima. Odličnici 
Čorotega su se tatauirali (tetovirali), a prakticirali su i tjelesna samosakaćenja ušiju, jezika i genitalija. Bili 
su lovci, ribari i biljogojci. 

Populacija 


Etnička populacija 2000. iznosi 795 


Dobavljeno iz "https://hr.wikipedia.org/w/index.php?title=Chorotega&oldid=3950798" 

